**Komuniké z VV 5.9.2018 Trnava**

Dňa 5.9.2018 sa uskutočnilo v Trnave zasadnutie Výkonného výboru SsFZ, rozšírené o predsedov ObFZ v pôsobnosti SsFZ, ktorý, okrem iných:

Zobral na vedomie:

* aktuálne informácie podané predsedom SsFZ,
* informácie predsedu ŠTK a V. Remeselníka, povereného vedením KM o priebehu aktívu ŠTK, KM a KŽF,
* informáciu podanú členom VV a zástupcom KR Ľ. Samotným o priebehu seminárov R a DZ a FP R,
* informáciu predsedu TMK o priebehu a pripravenosti seminárov trénerov,
* informáciu vedúceho sekretára o platobnej disciplíne,
* informáciu o výsledku hlasovania per rollam – schválenie komisií a úsekov SsFZ pre súťažný ročník 2018/2019,
* informácie predsedu ŠTK o rozbehu súťaží dospelých a prvých kôl Slovnaft Cupu, ako aj V. Remeselníka – povereného vedením KM o rozbehu súťaží mládeže,
* informatívnu správu o hospodárení SsFZ v I. polroku 2018, prednesenú vedúcim sekretárom,

Prerokoval:

* organizačné zabezpečenie rokovania Konferencie SsFZ, predložené vedúcim sekretárom,
* návrhy na úpravu Stanov SsFZ, ktoré spracovala pracovná skupina a po rozsiahlej diskusii ju odporučil predložiť delegátom Konferencie SsFZ len v prípade, že sa na pripravovaných zmenách dosiahne všeobecná zhoda,
* výročnú správu SsFZ za rok 2018 a odporučil ju predložiť na schválenie na najbližšom rokovaní Konferencie SsF 4.10.2018,

Schválil:

* konanie Konferencie SsFZ dňa 4.10.2018 o 15,00 hod. v B. Bystrici,
* program rokovania Konferencie SsFZ 4.10.2018,

Uložil:

* členom pracovnej skupiny na prípravu zmeny Stanov SsFZ pokračovať v rokovaniach s predsedami ObFZ s cieľom pripraviť prijateľný návrh textu Stanov SsFZ,
* ObFZ v pôsobnosti SsFZ upraviť v dostatočnom predstihu príslušné zoznamy delegátov Konferencie SsFZ, u osôb, ktoré sa zvolením do funkcie v SsFZ dostali do konfliktu s funkciou delegáta konferencie, ako aj osoby, ktorým bola DK SFZ dočasne pozastavená činnosť (nahlásiť na miesto nich zvolených náhradníkov),
* na základe čl. V. odst. 5, bod a) RS SsFZ 2018/2019 **poplatok**, podľa čl. XXIV., ods.3 vo výške **500 €** pre FK Cinobaňa a Tomášovce za odhlásenie družstiev dorastu zo súťaže po vyžrebovaní. Uvedený poplatok je splatný v MZF za obdobie september 2018.